stanford-oval/wikipedia huggingface dataset:
ทฤษฎีระบบควบคุม
ทฤษฎีระบบควบคุมสมัยใหม่ > การแยกตัวประกอบคาลมาน > รูปแบบมาตรฐาน

ระบบที่ได้รับการแปลงแล้ว  \,({\hat {A}},{\hat {B}},{\hat {C}},{\hat {D}}) จะมีรูปแบบดังต่อไปนี้:
โดยที่
ระบบย่อย  \,(A_{ro},B_{ro},C_{ro},D) มี สภาพเข้าถึงได้ และ สภาพสังเกตได้
ระบบย่อย  \,\left({\begin{bmatrix}A_{r{\overline {o}}}&A_{12}\\0&A_{ro}\end{bmatrix}},{\begin{bmatrix}B_{r{\overline {o}}}\\B_{ro}\end{bmatrix}},{\begin{bmatrix}0&C_{ro}\end{bmatrix}},D\right) มี สภาพเข้าถึงได้
ระบบย่อย  \,\left({\begin{bmatrix}A_{ro}&A_{24}\\0&A_{{\overline {r}}o}\end{bmatrix}},{\begin{bmatrix}B_{ro}\\0\end{bmatrix}},{\begin{bmatrix}C_{ro}&C_{{\overline {r}}o}\end{bmatrix}},D\right) มี สภาพสังเกตได้
บุคคลสำคัญในวงการทฤษฎีระบบควบคุม

อเล็กซานเดอร์ มิคาอิลโลวิช เลียปูนอฟ (ค.ศ. 1857 – ค.ศ. 1918) ในคริสต์ทศวรรษ 1890 นำเสนอเรื่องทฤษฎีเสถียรภาพของเลียปูนอฟ (Lyapunov stability) ซึ่งใช้วิเคราะห์ได้ทั้งระบบเชิงเส้นและไม่เชิงเส้นและเป็นทฤษฎีเสถียรภาพหลักในแขนงวิชาระบบควบคุมที่ยังใช้กันจนถึงถูกวันนี้
แฮโรลด์ สตีเฟน แบล็ก (ค.ศ. 1898 – ค.ศ. 1983), นำเสนอแนวคิดเรื่องการป้อนกลับแบบลบ (negative feedback amplifiers) ในปี ค.ศ. 1927 และพัฒนาตัวขยายสัญญาณป้อนกลับแบบลบที่เสถียร์ได้สำเร็จในคริสต์ทศวรรษ 1930
แฮร์รี่ ไนควิสต์ (ค.ศ. 1889 – ค.ศ. 1976) นำเสนอเกณฑ์เสถียรภาพของไนควิสต์ (Nyquist stability criterion) ในปี ค.ศ. 1932
ริชาร์ด เบลแมน (Richard Bellman) (ค.ศ. 1920 – ค.ศ. 1984) ได้ประยุกต์ใช้วิธีการ กำหนดการพลวัตของเขา ในการแก้ปัญหาระบบควบคุมแบบเหมาะสมที่สุด แบบเวลาไม่ต่อเนื่อง ในปี ค.ศ. 1957
อันเดรย์ คอลโมโกรอฟ (ค.ศ. 1903 – ค.ศ. 1987) พัฒนา Wiener-Kolmogorov filter ในปี ค.ศ. 1941 (ช่วงเวลาเดียวกับนอร์เบิร์ต วีนเนอร์)
นอร์เบิร์ต วีนเนอร์ (Norbert Wiener) (ค.ศ. 1894 – ค.ศ. 1964) พัฒนา Wiener-Kolmogorov filter และนำเสนอศัพท์คำว่า cybernetics ในคริสต์ทศวรรษ 1940
จอห์น อาร์ รากัซซินี (ค.ศ. 1912 – ค.ศ. 1988) นำเสนอระบบควบคุมแบบดิจิทัล และการแปลง z (z-transform) ในคริสต์ทศวรรษ 1950
เลฟ พอนเทรียกิน (L.S. Pontryagin) (ค.ศ. 1908 – ค.ศ. 1988) หลักการมากที่สุด (maximum principle หรือบางครั้งก็เรียก minimum principle) สำหรับแก้ปัญหาในรูปของแคลคูลัสของการแปรผัน แบบเวลาต่อเนื่อง หลักการ แบง-แบง (bang-bang principle)
รูดอล์ฟ อีมิว คาลมาน (ค.ศ. 1930 – ปัจจุบัน) ผู้พัฒนาตัวกรองคานมานและเป็นผู้นำเสนอแบบจำลองปริภูมิสถานะ และนำเสนอแนวคิดเรื่องสภาพควบคุมได้และสภาพสังเกตได้ มาใช้ในการสร้างแบบจำลองทางคณิตศาสตร์ของระบบ อันเป็นการนำองค์ความรู้ของทฤษฎีระบบควบคุมไปสู่ยุคใหม่ ที่เรียกว่า ทฤษฎีระบบควบคุมสมัยใหม่
สาขาของทฤษฎีระบบควบคุม

ระบบควบคุมเชิงเส้น (linear control systems)
ระบบควบคุมไม่เป็นเชิงเส้น (nonlinear control systems)
ระบบควบคุมดิจิทัล (digital control systems)
ระบบควบคุมแบบเหมาะสมที่สุด (optimal control systems)
ระบบควบคุมสตอแคสติค (stochastic control systems)
ระบบควบคุมแบบคงทน (robust control systems)
ระบบควบคุมแบบปรับตัวได้ (adaptive control systems)
ระบบควบคุมแบบชาญฉลาด (intelligent control systems)
ดูเพิ่ม

| 0 | 1 | 2 |
| --- | --- | --- |
|  ตัวอย่างการประยุกต์ทฤษฎีระบบควบคุม Automation  Deadbeat Controller  Distributed parameter systems  Fractional order control  H-infinity loop-shaping  Hierarchical control system  Model predictive control  Process control  Robust control  Servomechanism  แบบจำลองปริภูมิสถานะ  เพนดูลัมผกผัน (Inverted pendulum)  เพนดูลัมผกผันแบบฟูรุตะ (Furuta pendulum)  หุ่นยนต์  อาซิโม  คิวริโอ  วิทยาการหุ่นยนต์  หุ่นยนต์ฮิวแมนนอยด์  เมคคาทรอนิกส์  |  หัวข้อที่น่าสนใจในทฤษฎีระบบควบคุม Dual control theory  การประมาณค่าตัวแปรสถานะ  Filtering problem (stochastic processes)  linear-quadratic-Gaussian (LQG) control problem   Coefficient diagram method  Control reconfiguration  Feedback  H infinity  Hankel singular value  Krener's theorem  Lead-lag compensator  Minor loop feedback  Radial basis function  Root locus  Signal-flow graphs  Stable polynomial  Underactuation  ระบบควบคุมพีไอดี  การแปลงลาปลาส  การแปลง Z ขั้นสูง  ฟังก์ชันเลียปูนอฟ  สมการเลียปูนอฟ  การป้อนกลับสถานะแบบเต็ม  ดับเบิล อินทิเกรตเตอร์  |  ดูเพิ่มเติม Automation and Remote Control  Bond graph  Control engineering  Controller (control theory)  Cybernetics  Perceptual Control Theory  Intelligent control  Mathematical system theory  Systems theory  People in systems and control  Time scale calculus  Negative feedback amplifier  Control-Feedback-Abort Loop  |
โดโด้ แขนควง

| โดโด้ แขนควง |
| --- | --- |
เกิด: กิจจา มีบำรุง
อาชีพ: นักแสดงตลก, ผู้นำเชียร์
ผลงานเด่น: นักแสดงตลก, ผู้นำเชียร์
โดโด้ แขนควง หรือชื่อจริง กิจจา มีบำรุง เป็นนักแสดงตลกชาวไทย โดยชื่อในวงการตลกของเขามาจากโดโด้ นอกจากนี้ เขายังเป็นนักเชียร์ระดับประเทศ ที่ได้รับการชักชวนจากถั่วแระ เชิญยิ้ม ซึ่งเขาเองก็มีความสนใจ และเดินทางร่วมเชียร์ครั้งแรกที่เอเชียนเกมส์ 2002
โดโด้ได้เปิดเผยว่า การแต่งกายที่เป็นเอกลักษณ์นั้น เพราะต้องการเพิ่มสีสันการเชียร์ และสร้างความฮึกเหิมให้แก่นักกีฬา เขาออกเดินทางเพื่อร่วมเชียร์นักกีฬาไทยในรายการต่าง ๆ โดยออกค่าใช้จ่ายของตนเองเนื่องด้วยใจรัก และเขาได้กล่าวว่าเป็นความสุขทางใจที่แม้ไม่ได้เป็นนักกีฬา แต่ก็เหมือนได้เป็นตัวแทนให้แก่ประเทศในการทดแทนคุณของแผ่นดิน
แม้ว่าจะเป็นนักเชียร์ระดับชาติ แต่เมื่อครั้งเอเชียนบีชเกมส์ 2008 เขาก็ดิ้นรนหาทุนทรัพย์ออกเดินทางร่วมกับทีมเชียร์ของตน และอาศัยแผนกครัวบีชเกมส์เป็นที่พักพิง นอกจากนี้ เขายังมีส่วนร่วมในการเชียร์นักกีฬาทีมชาติไทยในการแข่งขันโอลิมปิกฤดูร้อน 2012 ร่วมกับท้าวดักแด้ ด้วยชุดแต่งกายแบบไทยสมัยโบราณที่เป็นเอกลักษณ์ ตลอดจนมีรูปแบบการเชียร์ที่สนุกสนาน ซึ่งมีส่วนช่วยในการให้กำลังใจต่อนักกีฬาทีมชาติไทย ตลอดจนได้รับความสนใจจากชาวต่างชาติ รวมถึงได้รับการเผยแพร่ผ่านทางสถานีโทรทัศน์เพื่อกีฬาโอลิมปิก หรือโอลิมปิกแชนแนล
ด้านกิจกรรมอื่น เขาเคยมีส่วนร่วมในการแนะนำการเชียร์ให้แก่เยาวชนในการแข่งขันไทยแลนด์พรีเมียร์ลีก 2551 ทั้งนี้ เขาเป็นศิษย์เก่าของโรงเรียนวัดบ้านทวน
เกียรติประวัติ

พ.ศ. 2553 - รางวัลเกียรติยศกองเชียร์ไทย จากสมาคมผู้สื่อข่าวกีฬาแห่งประเทศไทย โดยเป็นครั้งแรกที่มอบให้ในฐานะของการมีส่วนร่วมในการสร้างชื่อเสียงให้แก่ประเทศ
ดำ แดนสุพรรณ

| ดำ แดนสุพรรณ |
| --- | --- |
ชื่อเกิด: ทัน ใจบุญ
เกิด: พ.ศ. 2492
ที่เกิด: อำเภออู่ทอง จังหวัดสุพรรณบุรี
เสียชีวิต: 26 มิถุนายน พ.ศ. 2528 (46 ปี)
แนวเพลง: ลูกทุ่ง​
ช่วงปี: พ.ศ. 2511 - 2528
ดำ แดนสุพรรณ (พ.ศ. 2492 - 26 มิถุนายน พ.ศ. 2528) เป็นอดีตนักร้องลูกทุ่งชื่อดังที่มีเสียงเป็นเอกลักษณ์ออกเหน่อๆ ร้องแบบเต็มเสียงตามแบบฉบับลูกทุ่งแท้ๆ  เขามีเพลงดังหลายเพลง รวมทั้งเพลงสุดฮิตอย่าง " รักกับพี่ดีแน่" และอื่นๆ ปัจจุบันเสียชีวิตไปแล้ว
ประวัติ

ดำ แดนสุพรรณ มีชื่อจริงว่า ทัน ใจบุญ เกิดเมื่อ พ.ศ. 2492 ที่ อำเภออู่ทอง จังหวัดสุพรรณบุรี มีพี่น้อง 5 คน เป็นคนที่ 3 มีลักษณะเด่นตรงที่มีผิวคล้ำ กรามใหญ่ ไม่หล่อเหลา เขาจบการศึกษาชั้น ป.4 ที่โรงเรียนวัดยางสว่างอารมณ์ หลังจากจบก็ออกทำงานรับจ้างทั่วไป พร้อมทั้งร้องเพลงเชียร์รำวง จากนั้นเข้ากรุงเทพฯ พบกับพรชัย สร้อยเพชร ที่เป็นเพื่อนกันพามาอยู่กับวงดนตรีสมัย อ่อนวงษ์ ได้ร้องบันทึกเสียงเพลงแรก "ถึงพี่จะดำ" แต่งโดย "กานท์ การุณวงษ์" เมื่อปี 2511 และมีเพลงตามมาอีกหลายเพลง เช่น "รักกับพี่ดีแน่", "คนสมัยนี้", "อยู่ดีกว่าตาย" และ " รูปไม่หล่อพ่อไม่รวย" จากการแต่งของสุรินทร์ ภาคศิริ
หลังออกจากสมัย อ่อนวงษ์ ก็มาอยู่กับศรีนวล สมบัติเจริญ ได้เพลงจากการแต่งของชาตรี ศรีชล ในเพลง "เมารัก" พอออกจากศรีนวลก็มาตั้งวงเอง เข้าประกวดวงดนตรีน้องใหม่ทางช่อง 3 ในยุคที่เพิ่งตั้งสถานีใหม่ หลังจากยุบวงก็กลับไปอยู่บ้าน แต่ยังรับงานร้องเพลงทั่วไป
ผลงานเพลงดัง

รักกับพี่ดีแน่
เมารัก
อยู่ดีกว่าตาย
รูปไม่หล่อพ่อไม่รวย
บ่นแก้กลุ้ม
คนสมัยนี้
รูปหล่ออย่างเรา
เอาความซวยไปทิ้งบางแสน
ผ้าขี้ริ้วหุ้มทอง
การเสียชีวิต

26 มิ.ย. 2528 เวลา 3 ทุ่ม ระหว่างที่เดินทางไปร้องเพลงที่ จ.ชัยภูมิกับหนุ่ม​เมืองไพรและชายธงทรงพล รถที่นั่ง​มาเกิดอุบัติเหตุแหกโค้งพลิกคว่ำเสียชีวิตคาที่ ส่วนหนุ่มเมืองไพรต้องพิการ​ตลอดชีวิตจนเสียชีวิต​ในอีกไม่กี่ปีต่อมาหลังจากฌาปนกิจศพที่วัดยางสุทธาวาส ขนส่งสายใต้ แล้ว ญาตินำกระดูกไปทำบุญต่อที่บ้านเกิดสุพรรณบุรี
นิราศหวยเลิก

| นิราศหวยเลิก |
| --- | --- |
กวี: นายเฟื่อง
ประเภท: กลอนนิราศ
คำประพันธ์: กลอนสุภาพ
ยุค: รัชกาลที่ 6
ปีที่แต่ง: พ.ศ. 2459
 ส่วนหนึ่งของสารานุกรมวรรณศิลป์
นิราศหวยเลิก เป็นนิราศที่แต่งโดยนายเฟื่อง เนื้อหาพรรณาความโศกเศร้าที่มีการยกเลิกหวยเมื่อปี พ.ศ. 2459 โดยพระบรมราชโองการของพระบาทสมเด็จพระมงกุฏเกล้าเจ้าอยู่หัว เป็นนิราศที่สะท้อนสังคมในขณะนั้น
นายจ่ายวด (ปาณี ไกรฤกษ์)

| นายจ่ายวด (ปาณี ไกรฤกษ์) |
| --- | --- |
เกิด: ป. 2440
ถึงแก่กรรม: 27 ธันวาคม 2462
สาเหตุเสียชีวิต: อุบัติเหตุ
บิดามารดา: เจ้าพระยามหิธร (ลออ ไกรฤกษ์) (บิดา) ท่านผู้หญิงกลีบ มหิธร (มารดา)
ตระกูล: ไกรฤกษ์
ยศมหาดเล็ก: จ่า
จ่า นายจ่ายวด (ปาณี ไกรฤกษ์) (ป. 2440–27 ธันวาคม 2462) เป็นข้าราชสำนักชาวไทย เป็นมหาดเล็กในพระบาทสมเด็จพระมงกุฎเกล้าเจ้าอยู่หัว
ประวัติ

นายจ่ายวดเกิดเมื่อราวปี 2440 เป็นบุตรชายคนที่ 2 ของเจ้าพระยามหิธร (ลออ ไกรฤกษ์) อดีตราชเลขาธิการ และอดีตรัฐมนตรีว่าการกระทรวงยุติธรรม ที่เกิดกับท่านผู้หญิงกลีบ มหิธร มีพี่น้องร่วมมารดาอีก 11 คน เมื่อจบการศึกษาจากโรงเรียนมหาดเล็กหลวง ในปี 2458 ก็ได้เข้ารับราชการในตำแหน่ง มหาดเล็กรับใช้ชั้นใหญ่ เทียบเท่ายศ ว่าที่นายร้อยตรี ในกองทัพบก ก่อนจะก้าวหน้าขึ้นอย่างรวดเร็วจนได้รับพระราชทานยศและบรรดาศักดิ์เป็น จ่า นายจ่ายวด
จ่า นายจ่ายวด ถึงแก่กรรมเนื่องจากอุบัติเหตุทางรถมอเตอร์ไซค์เมื่อวันที่ 27 ธันวาคม 2462 ขณะอายุเพียงประมาณ 22 ปี ซึ่งในการนี้ พระบาทสมเด็จพระมงกุฎเกล้าเจ้าอยู่หัวได้เสด็จพระราชดำเนินไปพระราชทานเพลิงศพนายจ่ายวด ที่วัดราชาธิวาสราชวรวิหารเมื่อวันอังคารที่ 20 เมษายน 2463
ยศและตำแหน่ง

29 กันยายน 2458 – มหาดเล็กรับใช้ชั้นใหญ่
28 มีนาคม 2458 – มหาดเล็กห้องที่พระบรรทม รับพระราชทานเงินพิเศษเดือนละ 40 บาท
ยศและตำแหน่ง > ยศในราชสำนัก

24 มีนาคม 2458 – มหาดเล็กวิเศษ
ยศและตำแหน่ง > ยศเสือป่า

15 ตุลาคม 2459 – นายหมู่ตรี
27 กุมภาพันธ์ 2459 – นายหมู่โท นายเสือป่ารับใช้
13 มีนาคม 2460 – นายหมู่ใหญ่
3 มีนาคม 2461 – นายหมวดตรี นายเสือป่าคนสนิทของนายกเสือป่า
บรรดาศักดิ์

25 เมษายน 2459 – นายรองพิไนยราชกิจ มหาดเล็กเวรศักดิ์ ถือศักดินา 300
30 ธันวาคม 2459 – นายกวด มหาดเล็กหุ้มแพรต้นเชือกเวรฤทธิ์ ถือศักดินา 500
14 ตุลาคม 2462 – นายจ่ายวด มหาดเล็กเวรสิทธิ์ ถือศักดินา 600
อนุสรณ์

ในวันที่ 30 ธันวาคม 2462 หรือ 3 วันหลังจากที่นายจ่ายวดถึงแก่กรรม พระบาทสมเด็จพระมงกุฎเกล้าเจ้าอยู่หัวได้พระราชทานเงินบำรุงสภากาชาดสยามจำนวน 3,000 บาทเพื่ออุทิศพระราชกุศลพระราชทานแก่นายจ่ายวด
เกียรติยศ

จ่า นายจ่ายวด (ปาณี ไกรฤกษ์) ได้รับพระราชทานเครื่องราชอิสริยาภรณ์และเหรียญดังต่อไปนี้
เกียรติยศ > เครื่องราชอิสริยาภรณ์

พ.ศ. 2461 –  เครื่องราชอิสริยาภรณ์วชิรมาลา (ว.ม.ล.)
เกียรติยศ > เหรียญ

พ.ศ. 2459 –  เหรียญรัตนาภรณ์ รัชกาลที่ 6 ชั้นที่ 5 (ว.ป.ร.5)
นันทิยา น้อยจันทร์

| รองศาสตราจารย์นันทิยา น้อยจันทร์ม> ว.ม., ป.ช. |
| --- | --- |

รองอธิการบดีฝ่ายวิชาการ มหาวิทยาลัยราชภัฏสวนสุนันทา
อยู่ในวาระ
เริ่มดำรงตำแหน่ง  29 ธันวาคม พ.ศ. 2563
ก่อนหน้า: รองศาสตราจารย์ สมเดช รุ่งศรีสวัสดิ์
คณบดีคณะครุศาสตร์ มหาวิทยาลัยราชภัฏสวนสุนันทา
ดำรงตำแหน่ง 24 มกราคม พ.ศ. 2560 – 17 พฤศจิกายน พ.ศ. 2563
ก่อนหน้า: อารยา ลี
ถัดไป: ผู้ช่วยศาสตราจารย์ กรรณิการ์ ภิรมย์รัตน์
 
ข้อมูลส่วนบุคคล
เกิด: นันทิยา เกิดวิชัย 23 พฤษภาคม พ.ศ. 2507 (60 ปี) อำเภอสองพี่น้อง จังหวัดสุพรรณบุรี ประเทศไทย
คู่สมรส: สุรเดช น้อยจันทร์

รองศาสตราจารย์ นันทิยา น้อยจันทร์ (เกิด 23 พฤษภาคม พ.ศ. 2507) รองอธิการบดีฝ่ายวิชาการ มหาวิทยาลัยราชภัฏสวนสุนันทา อดีตคณบดีคณะครุศาสตร์ มหาวิทยาลัยราชภัฏสวนสุนันทา
ประวัติ

รองศาสตราจารย์ ดร.นันทิยา น้อยจันทร์ เกิดเมื่อวันเสาร์ที่ 23 พฤษภาคม พ.ศ. 2507 ที่บ้านย่านซื่อ ตำบลบ้านช้าง อำเภอสองพี่น้อง จังหวัดสุพรรณบุรี เป็นบุตรของนายบุญธรรม กับนางลออ เกิดวิชัย มีพี่น้อง 8 คน คือ
นางบังอร อาภาศิลป์ ข้าราชการบำนาญ สังกัดกระทรวงศึกษาธิการ
นายแพทย์วิชาญ เกิดวิชัย คณบดีวิทยาลัยการแพทย์แผนตะวันออก มหาวิทยาลัยรังสิต
นายสุชาติ เกิดวิชัย บริษัท ไทยน้ำทิพย์ จำกัด
ศาสตราจารย์ พลตำรวจโทหญิง ดร.นัยนา เกิดวิชัย อดีตคณบดีคณะตำรวจศาสตร์ โรงเรียนนายร้อยตำรวจ
ดร.พิเชษฐ์ เกิดวิชัย ประธานหลักสูตรบริหารธุรกิจมหาบัณฑิต สาขาวิชาการจัดการฟุตบอลอาชีพ วิทยาลัยนวัตกรรมและการจัดการ มหาวิทยาลัยราชภัฏสวนสุนันทา
รองศาสตราจารย์ ดร.ฤๅเดช เกิดวิชัย นายกสภามหาวิทยาลัยราชภัฏสวนสุนันทา
รองศาสตราจารย์ ดร.นันทิยา น้อยจันทร์ รองอธิการบดีฝ่ายวิชาการ มหาวิทยาลัยราชภัฏสวนสุนันทา
ดร.บุศรา เกิดวิชัย พฤกษมาศ ผู้พิพากษาหัวหน้าคณะในศาลอาญา
ประวัติ > ชีวิตครอบครัว

รองศาสตราจารย์ ดร.นันทิยา น้อยจันทร์ สมรสกับ ดร.สุรเดช น้อยจันทร์ ผู้อำนวยการกลุ่มนิเทศ ติดตาม และประเมินผลการจัดการศึกษา สำนักงานเขตพื้นที่การศึกษาประถมศึกษานครสวรรค์ เขต 1 โดยมีบุตร-ธิดา 3 คน คือ
นายวันจักร น้อยจันทร์
นางสาวภัคจิรา น้อยจันทร์
นายคุณานนท์ น้อยจันทร์
การศึกษา

สำเร็จการศึกษาปริญญาตรีหลักสูตรครุศาสตรบัณฑิต สาขาวิชาการศึกษาปฐมวัย จากจุฬาลงกรณ์มหาวิทยาลัย ในปี พ.ศ. 2529 ต่อมาสำเร็จการศึกษาปริญญาตรีใบที่ 2 หลักสูตรศึกษาศาสตรบัณฑิต สาขาวิชาบริหารการศึกษา จากมหาวิทยาลัยสุโขทัยธรรมาธิราช ในปี พ.ศ. 2532 และในปีเดียวกันนี้ ได้สำเร็จการศึกษาระดับปริญญาโทหลักสูตรครุศาสตรมหาบัณฑิต สาขาวิชาการศึกษาปฐมวัย จากจุฬาลงกรณ์มหาวิทยาลัย ต่อมาสำเร็จการศึกษาระดับปริญญาเอกหลักสูตรปรัชญาดุษฎีบัณฑิต สาขาวิชาการบริหารการศึกษา จากมหาวิทยาลัยศิลปากร ในปี พ.ศ. 2550
รางวัล

เกียรติบัตรและโล่เกียรติคุณ คณาจารย์แห่งชาติทางครุศาสตร์ ศึกษาศาสตร์ พ.ศ. 2557
เกียรติบัตรและเข็มเชิดชูเกียรติครุฑทองคำ ข้าราชการพลเรือนดีเด่น พ.ศ. 2561
ประกาศเกียรติคุณและเข็มเสมาคุณูปการ ผู้ทำคุณประโยชน์ให้แก่กระทรวงศึกษาธิการ พ.ศ. 2562
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2557 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2556 –  เหรียญจักรพรรดิมาลา (ร.จ.พ.)
สวนลอยฟ้าเจ้าพระยา

| สวนลอยฟ้าเจ้าพระยา |
| --- | --- |


ประเภท: สวนสาธารณะแนวยาวในเมือง
ที่ตั้ง: แม่น้ำเจ้าพระยา กรุงเทพมหานคร
พื้นที่: แนวยาว 280 เมตร บนเกาะกลางสะพานพระปกเกล้า
เปิดตัว: 24 มิถุนายน พ.ศ. 2563; 4 ปีก่อน (2563-06-24)
ฝาท่อระบายน้ำบนสวนลอยฟ้าเจ้าพระยา
สวนลอยฟ้าเจ้าพระยา (อังกฤษ: Chao Phraya Sky Park) เป็นสวนสาธารณะแนวยาวลอยฟ้าในกรุงเทพมหานคร สร้างขึ้นบนเกาะกลางสะพานพระปกเกล้าซึ่งเคยเป็นโครงสร้างโครงการรถไฟฟ้าลาวาลินที่ถูกยกเลิก ทางเดินดังกล่าวมีความยาวประมาณ 280 เมตร ออกแบบโดยศูนย์ออกแบบและพัฒนาเมือง ร่วมกับจุฬาลงกรณ์มหาวิทยาลัย และเปิดให้บริการเมื่อวันที่ 24 มิถุนายน พ.ศ. 2563 ถือเป็นสวนลอยฟ้าแห่งแรกในเอเชียตะวันออกเฉียงใต้
ประวัติ

สะพานแห่งนี้เคยเป็นที่ตั้งของโครงการก่อสร้างรถไฟฟ้าลาวาลิน ซึ่งเป็นรถไฟฟ้าสายแรกของกรุงเทพมหานคร มีการศึกษาเส้นทางการก่อสร้างตั้งแต่ปี พ.ศ. 2522 จนเริ่มลงนามในสัญญาก่อสร้างในปี พ.ศ. 2533 หลังจากนั้นเพียง 2 ปี บริษัทลาวาลินประสบปัญหาทางการเงินจึงต้องล้มเลิกโครงการไปเหลือเพียงสะพาน ต่อมากรุงเทพมหานครได้ร่วมกับศูนย์ออกแบบและพัฒนาเมือง (ศปพ.) สำนักงานกองทุนสนับสนุนการสร้างเสริมสุขภาพ (สสส.) และจุฬาลงกรณ์มหาวิทยาลัย พัฒนาภูมิทัศน์บริเวณชุมชนกุฎีจีน จนถึงเขตคลองสาน
ดังนั้น จึงได้มีโครงการปรับปรุงซากสะพานร้างแห่งนี้ให้เป็นสวนสาธารณะกลางแม่น้ำ ออกแบบโดย บริษัท เอ็นเจ็ดเอ จำกัด ซึ่งดูแลด้านสถาปัตยกรรม และบริษัท แลนด์ โปรเซส จำกัด ซึ่งดูแลด้านภูมิสถาปัตยกรรม ซึ่งเดิมชื่อว่า "สวนลอยฟ้าพระปกเกล้า" ต่อมาได้ส่งมอบให้กรุงเทพฯ ในปี พ.ศ. 2561 โดยบริษัท SGR ซึ่งเสนอราคาโครงการในราคา 122 ล้านบาท เริ่มการก่อสร้างในเดือนมีนาคม พ.ศ. 2562 และเสร็จสิ้นตามสัญญาในเดือนมีนาคม พ.ศ. 2563 กทม. จัดประกวดชื่อสวนสาธารณะกลางสายน้ำแห่งนี้ ชื่อที่ชนะการประกวดคือ "สวนลอยฟ้าเจ้าพระยา" และเปิดให้บริการอย่างเป็นทางการเมื่อวันที่ 24 มิถุนายน พ.ศ. 2563
การออกแบบ

จักรดาว นาวาเจริญ สถาปนิกจาก N7A กล่าวว่า โจทย์ที่ได้มาตอนแรกนั้นยากมาก โครงสร้างเดิมถูกสร้างมาสำหรับโครงการรถไฟฟ้า ข้อจำกัดอย่างแรกคือตำแหน่งของโครงการอยู่ระหว่างทางรถวิ่งเป็นถนน 3 เลนทั้ง 2 ฝั่ง ทำให้ทางเดินข้ามสะพานนี้ค่อนข้างแคบ อย่างไรก็ตาม ตำแหน่งของโครงการก็ได้เปรียบ แม้ว่าจะถูกแนวจราจรบนสะพานพระปกเกล้าบังอยู่ แต่ก็ยังสามารถมองเห็นทั้งสะพานพระพุทธยอดฟ้าและวัดอรุณราชวรารามราชวรมหาวิหารได้
ที่ตั้ง

สวนลอยฟ้าเจ้าพระยา ตั้งอยู่ตรงเกาะกลางของสะพานพระปกเกล้า
จุดสำคัญบนสวนลอยฟ้าเจ้าพระยา

การออกแบบทางเดินและทางจักรยานข้ามแม่น้ำเจ้าพระยา - มีทางเดินและทางจักรยานยาวประมาณ 280 เมตร กว้าง 8.50 เมตร มีราวกันตกสูง 2-3 เมตร พร้อมลิฟต์สำหรับผู้พิการและผู้สูงอายุ
ปลูกต้นไม้หลากหลายชนิด - มีพื้นที่สีเขียวตลอดทางเดิน โดยเลือกพันธุ์ไม้ที่เหมาะกับสภาพอากาศของกรุงเทพฯ ต้นมะกอกน้ำเป็นไม้ยืนต้นหลักและพันธุ์ไม้อื่น ๆ อีกหลายชนิด เช่น ไม้ด่าง ยี่โถ เหยือกสีม่วง กระเบน และ ดอกดิน เพิ่มพื้นที่สีเขียวและต้นไม้ให้กับเมือง อีกทั้งพืชบนสวนลอยฟ้ายังมีประโยชน์ต่อแมลงและระบบนิเวศโดยรวม
ชมวิวแม่น้ำเจ้าพระยาแบบ 360 องศา – โดยแบ่งจุดชมวิวออกเป็น 3 จุด ประกอบด้วย ลานอรุณรุ่ง, ลานใจเจ้าพระยา และลานตะวันรอน เพื่อส่งเสริมให้เป็นแหล่งท่องเที่ยวและเป็นแลนด์มาร์คแห่งใหม่ของกรุงเทพมหานครที่มีชีวิตชีวาและมีความหมายต่อเมืองเก่าสองฝั่งแม่น้ำเจ้าพระยา ดึงดูดนักท่องเที่ยวทั้งชาวไทยและชาวต่างประเทศ
ทางเดินบนสวนลอยฟ้า - เมื่อสวนลอยฟ้าเจ้าพระยาได้เชื่อมต่อการสัญจรระหว่างฝั่งธนบุรีกับฝั่งพระนคร และเชื่อมพื้นที่และส่งเสริมภูมิทัศน์บริเวณชุมชนกุฎีจีนถึงย่านคลองสาน เชื่อมสวนป่ากรุงเทพมหานครพระปกเกล้า สะพานเข้าสวนพระปกเกล้า เขตพระนคร เรื่อยมาจนถึงบริเวณคลองรอบกรุงรัตนโกสินทร์และเขตอื่น ๆ ทำให้สามารถเดินไปยังจุดอื่น ๆ ในระยะใกล้ได้ เช่น ไปรษณียาคาร, สะพานพระพุทธยอดฟ้า, วัดประยุรวงศาวาส, วัดซางตาครู้ส และชุมชนกุฎีจีน
แหล่งข้อมูลอื่น

แผนที่และภาพถ่ายทางอากาศของ สวนลอยฟ้าเจ้าพระยา
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′20″N 100°29′54″E﻿ / ﻿13.738764°N 100.498364°E﻿ / 13.738764; 100.498364
| ด ค กสวนสาธารณะในกรุงเทพมหานคร |
| --- | --- | --- |
| ฝั่งพระนคร |  ท้องสนามหลวง  สวนลุมพินี  สวนจตุจักร  สวนสราญรมย์  สวนรมณีนาถ  สวนหลวง ร.9  สวนสมเด็จพระนางเจ้าสิริกิติ์ฯ  สวนวชิรเบญจทัศ  อุทยานเบญจสิริ  สวนเบญจกิติ  สวนป่าเบญจกิติ  สวนสันติชัยปราการ  สวนสาธารณะเฉลิมพระเกียรติเกียกกาย  สวนสันติภาพ  สวนเสรีไทย  สวนรมณีย์ทุ่งสีกัน  สวนกีฬารามอินทรา  สวนพระนคร  สวนปทุมวนานุรักษ์  สวนหนองจอก  สวนป่าวิภาวดี  สวนเฉลิมพระเกียรติ ร.9  สวนสาธารณะเฉลิมพระเกียรติ 6 รอบพระชนมพรรษา  สวนมหาดไทย  สวนสาธารณะสะพานพระราม 7  สวนวนธรรม  สวน 60 พรรษา สมเด็จพระบรมราชินีนาถ  สวน 50 พรรษาฯ มหาจักรีสิรินธร  สวนสุขภาพประชานุกูล  สวนพรรณภิรมย์  สวนนวมินทร์ภิรมย์  สวนนาคราภิรมย์  สวนบางนาภิรมย์  สวนน้ำบริเวณซอยลาดพร้าว 71  สวนวารีภิรมย์  สวนสุขภาพกองทัพอากาศ  สวนสุขภาพแต้จิ๋ว  สวนสาธารณะคลองช่องนนทรี  อุทยานเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร  ศูนย์กีฬาทางน้ำบึงหนองบอน  |  |
| ลอยฟ้าเหนือแม่น้ำเจ้าพระยา |  สวนลอยฟ้าเจ้าพระยา  |  |
| ฝั่งธนบุรี |  วงเวียนใหญ่  สวนธนบุรีรมย์  สวนทวีวนารมย์  อุทยานเฉลิมพระเกียรติสมเด็จพระศรีนครินทราบรมราชชนนี  สวนเฉลิมพระเกียรติฯ 80 พรรษา  สวนยอดแขม  สวนหลวงพระราม 8  สวนมณฑลภิรมย์  สวนเพชรกาญจนารมย์  สวนสิรินธราพฤกษาพรรณ  สวนบางแคภิรมย์  สวนบางกอกใหญ่  |  |
พืชในสวนลอยฟ้าเจ้าพระยา
วิวแม่น้ำเจ้าพระยาจากสวนลอยฟ้า
นพรัตน์

สิรินพรัตนมหาราชินี จัดประดับอย่างถูกหลักสุริยจักรวาล
นพรัตน์ ความหมายตามภาษาสันสกฤตหมายถึง "9 รัตนแห่งสิริมงคล"
ที่มา

นพรัตน หรือ นวรัตน จากภาษาสันกฤต ซึ่งพ้องเสียงกับอีกหลาย ๆ ประเทศในดินแดนเอเชีย 
สืบทอดต่อกันมาแต่ครั้งบุรพกาล ความสำคัญทั่วแดนสุวรรณภูมินับถือตรงกันว่า เป็นรัตนศักดิ์สิทธิ์ชั้นสูง ซึ่งนอกเหนือจากศาสนาและวัฒนธรรมที่แตกต่างกันออกไป  เข้าใจว่าชนเอเชียทั้งหลายให้การยอมรับและนับถือในสิริมงคลแห่งนพรัตน์
กำเนิดของรัตน 9 ประการ

ในภาษาสันสกฤต เรียกขนานนามว่า "เนวรัตน" รวมถึงภาษาฮินดี,พม่า,อินโดนีเซีย และเนปาล ส่วนในภาษาสิงหลเรียก "นวรัตเน" และในภาษาไทยเรียก "นพรัตน์" เป็นธรรมเนียมของรัตนโบราณที่อยู่คู่ดินแดนสุวรรณภูมิ แต่ดั้งเดิมจึงไม่ปรากฏที่มา
เกือบทุกประเทศในแถบเอเชียนับถือว่าเป็นรัตนสูงส่งของเทพ ซึ่งตกทอดสืบต่อกันมา ทั้งในประเทศอินเดีย เนปาล ศรีลังกา สิงคโปร์ พม่า กัมพูชา เวียดนาม อินโดนีเซีย ไทย และมาเลเซีย (โดยไม่คำนึงถึงความแตกต่างทางวัฒนธรรมและศาสนา)
การประดับของราชสำนัก

ประเทศไทยเป็นประเทศเดียวที่ให้ความสำคัญอย่างเป็นทางการ ครั้งหนึ่งพระพุทธชินราชเคยมีนพรัตน์สังวาลย์ทองคำแท้ที่พระบาทสมเด็จพระจุลจอมเกล้าเจ้าอยู่หัว พระราชทานให้ไว้ประดับ  และยกย่องให้นพรัตนเป็นรัตนมงคลโบราณ ตามพระราชบัญญัติ เครื่องราชอิสริยาภรณ์อันเป็นโบราณมงคลนพรัตนราชวราภรณ์ บัญญัติว่าเป็นส่วนหนึ่งของเครื่องประดับสำหรับยศแห่งพระมหากษัตริย์ ตั้งแต่รัชสมัยพระบาทสมเด็จพระจอมเกล้าเจ้าอยู่หัว ต่อมาในรัชสมัยพระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างดวงตรามหานพรัตน สำหรับห้อยสายสะพายขึ้นเป็นครั้งแรกของเครื่องราชอิสริยาภรณ์ไทย
การประดับของราชสำนัก > เครื่องราชอิสริยาภรณ์

เครื่องราชอิสริยาภรณ์อันเป็นโบราณมงคลนพรัตนราชวราภรณ์ (น.ร.)
องค์ประกอบสายสะพายชั้นเดียวของเครื่องราชอิสริยาภรณ์อันเป็นโบราณมงคลนพรัตน์ฯ
มหานพรัตน์ ด้านหน้าเป็นดอกประจำยามประดับ 9 รัตน ใช้ห้อยกับแพรแถบ สะพายบ่าขวาเฉียงลงทางซ้าย (สำหรับบุรุษ) ส่วนสำหรับสตรี ใช้ห้อยกับแพรแถบผูกเป็นรูปแมลงปอ ประดับเสื้อที่หน้าบ่าซ้าย
ดารานพรัตน์ เป็นรูปดาราประดับ 9 รัตน เหมือนมหานพรัตน
แหวนนพรัตน์ ทำด้วยทองคำเนื้อสูงและฝังพลอยมงคล 9 ชนิด (การพระราชทานแหวนนพรัตน์มายกเลิกในสมัยพระบาทสมเด็จพระจุลจอมเกล้าเจ้าอยู่หัว โดยทรงเปลี่ยนเป็นการพระราชทานเครื่องราชอิสริยาภรณ์แทน  แต่ยังคงพระราชทานแก่พระบรมวงศ์ษานุวงศ์ระดับสูงอยู่) ใช้สวมใส่ในงานมงคลเท่านั้น ให้สวมที่น้วชี้มือขวา
และนพรัตนยังเป็นส่วนหนึ่งของนามกรุงเทพฯ ซึ่งพระบาทสมเด็จพระพุทธยอดฟ้าจุฬาโลกมหาราชพระราชทานนาม โดยทรงเปรียบเทียบเมืองหลวงของไทยนี้ดั่งเมืองในสรวงสวรรค์แห่งเทพ อันเป็นที่มาของรัตนชาติทั้ง 9 ประการว่า "กรุงเทพมหานคร อมรรัตรโกสินทร์ มหินทรายุธยา  มหาดิลกภพ นพรัตนราชธานีบูรีรมย์ อุดมราชนิเวศน์มหาสถาน อมรพิมานอวตารสถิต สักกะทัตติยวิษณุกรรมประสิทธิ์"
ซึ่งจากเอกสารในหอสมุดของสยามสมาคมฯระบุว่าครูมนตรี ตราโมท เป็นผู้นำกลอนนพรัตน์มาแต่งท่วงทำนองใช้ร้องเป็นระบำนพรัตน์กล่าวคือ
"เพชรดี มณีแดง เขียวใสแสงมรกต เหลืองสวยสดบุษราคัม แดงแก่ก่ำโกเมนเอก สีหมอกเมฆนิลกาฬ มุกดาหารหมอกมัว แดงสลัวเพทาย สังวาลย์สายไพฑูรย์ฯ"
รัตนชาติกับดวงดาว

การให้ความหมายของรัตนชาติทั้ง 9 ประการนี้ท่านพันเอก (พิเศษ) ประจวบ วัชรปาณ และท่านเทพย์ สาริกบุตรได้ระบุไว้ใน"คัมภีร์ปาริชาตชาดก" (บทที่ 2 โศลก 21 หน้า 36-37)
"ทับทิมบริสุทธิ์ เป็นรัตนของอาทิตย์ ไข่มุกที่ขาวบริสุทธิ์โดยแท้ธรรมชาติ เป็นรัตนของจันทร์ ปะการังแก้วประวาล เป็นรัตนของอังคาร มรกต เป็นรัตนของพุธ บุษราคัม เป็นรัตนของพฤหัสบดี เพชร เป็นรัตนของศุกร์ ไพลิน เป็นรัตนของเสาร์ โกเมนเอก เป็นรัตนของราหู และไพฑูรย์ เป็นรัตนของเกตุฯ"
กล่าวคือ
เพชรดี		   - คือเพชรรัตน์ดาวศุกร์
มณีแดง		   - คือทับทิมแดงของดวงอาทิตย์
เขียวใสแสงมรกต	   - คือมรกตเขียวรัตนของดาวพุธ
เหลืองสวยสดบุษราคัม       - คือบุษราคัมรัตนของดาวพระพฤหัสบดี
แดงแก่ก่ำโกเมนเอก	   - คือโกเมนแดงรัตนของดาวพระราหู
สีหมอกเมฆนิลกาฬ	   - คือไพลินน้ำเงินรัตนของดาวพระเสาร์
มุกดาหารหมอกมัว	   - คือไข่มุกรัตนของดวงจันทร์
แดงสลัวเพทาย	   - คือเพทายส้มรัตนของดาวพระอังคาร
สังวาลย์สายไพฑูรย์	   - คือไพฑูรย์รัตนของดาวพระเกตุ
ตารางความสัมพันธ์ของดวงดาวกับจักรราศี

| ดวงดาว | รัตน | จักรราศี |
| --- | --- | --- |
| พระอาทิตย์ | ทับทิม | สิงห์ |
| พระจันทร์ | มุกดา | กรกฎ |
| พระอังคาร | เพทาย | เมษ/พิจิก |
| พระพุธ | มรกต | เมถุน/กันย์ |
| พระพฤหัสบดี | บุษราคัม | ธนู/มีน |
| พระศุกร์ | เพชร | พฤษภ/ตุลย์ |
| พระเสาร์ | ไพลิน | มังกร/กุมภ์ |
| พระราหู | โกเมนเอก | - |
| พระเกตุ | ไพฑูรย์ | - |
หลักฐานอ้างอิงจากแหล่งอื่น
นอกจากใน"คัมภีร์ปาริชาตชาดก" บทที่ 2 โศลก 21 หน้า 36-37 ซึ่งท่านพันเอก (พิเศษ) ประจวบ วัชรปาณ และเทพย์ สาริกบุตร เรียบเรียงเป็นสยามพากย์จากต้นฉบับภาษาสันสกฤตโดยปราชญ์ไวทยะนาถ บุตรแห่งโยคีเวงกฎาทริ แล้ว โศลกเดียวกันนั้นบัญญัติไว้เช่นกันโดย เอส.เอ็ม ฐากูร (พ.ศ. 2422) ในพระคัมภีร์ "มณีมาลา" หน้า 575 โศลก 79 กล่าวคือ



มาณิคยัม ทาระเนฮ สุจัทยะมะมาลัม มุคตาภาลัม ษิตาโกฮ

มาเฮยัสยะ ชะ วิทรุโม นิกาดิทาฮ โสมยัสยะ-การุทมะทัม/

เดเวสยัสยะ ชะ พุษพาระกัม อสุระ-อัจฉริยัสยะ วัชรัม ษาเนร

นิลัม นิรมะลัมอันยะโยษชะ กาดิเต โกเมธะ-ไวฑูรยะเค//



คำแปล
1) ทับทิม เพื่อ พระอาทิตย์
2) มุกดา เพื่อ พระจันทร์
3) เพทาย เพื่อ พระอังคาร
4) มรกต เพื่อ พระพุธ
5) บุษราคัม เพื่อ พระพฤหัสบดี
6) เพชร เพื่อ พระศุกร์
7) ไพลิน เพื่อ พระเสาร์
8) โกเมน เพื่อ พระราหู (ระนาบเหนือของพระจันทร์)
9) ไพฑูรย์ เพื่อ พระเกตุ (ระนาบใต้ของพระจันทร์)
...รัตนชาติ ดังกล่าวนี้ ต้องคุณภาพสูงและปราศจากตำหนิ
หลักการจัดเรียงประดับ

ธรรมเนียมของหลักการจัดเรียงประดับรัตนชาติทั้ง 9 ตามระบุในภาพนี้ กล่าวคือ ทับทิมเพื่อพระอาทิตย์ จะอยู่ที่ศูนย์กลางเสมอ และล้อมรอบ (ตามเข็มนาฬิกา) บนสุดคือ เพชร ไข่มุกแท้ธรรมชาติ ปะการังแดง โกเมนเอก ไพลิน ตาแมว บุษราคัม และ มรกต เป็นตำแหน่งในหลักการเดียวกันของยันต์นพเคราะห์ ตามหลักของกฎธรรมชาติ โดยมีพระอาทิตย์เป็นศูนย์กลางของการไหลเวียนพลังงานในระบบสุริยจักรวาล และโปรดดูภาพตัวอย่างการประดับเรียง ในลักษณะสร้อยอย่างถูกต้องของ "สิรินพรัตนมหาราชินี"